ক্লদিয়ানা শালা
ক্লদিয়ানা শালা (জন্ম: ২২শে আগস্ট, ১৯৭৯ টিরানা) আলবেনিয়ার সর্বাধিক জনপ্রিয় একজন দৌড়বিদ। তার ২০০ মিটার ও ৪০০ মিটার দৌড়ে ব্যক্তিগত সেরা হলো যথাক্রমে ২৪.৩৪ সেকেন্ড ও ৫৩.৮৭ সেকেন্ড। ২০০৪ গ্রীষ্মকালীন অলিম্পিকের উদ্বোধনী অনুষ্ঠানে তিনি আলবেনিয়ার পতাকা বহন করেন। ২০০২ সালের নভেম্বর থেকে তিনি অলিম্পিক সৌভ্রাতৃত্ব প্রকল্পের অনুদান ভোগ করে আসছেন। ২০০৮ অলিম্পিক গেমসে তিনি আলবেনিয়ার হয়ে মহিলাদের ৪০০মিটার বিভাগে অংশ নিয়ে হিটে ৫৪.৮৪ সেকেন্ডে সপ্তম হয়ে শেষ করায় আর এগোতে পারেননি।